laion/Wikipedia-Exotic huggingface dataset:
ויליאם אבו עואד

ויליאם אבו עואד (בערבית: ويليام أبو عواد; נולד ב-3 באוגוסט 1980) הוא פוליטיקאי דרוזי המכהן כראש המועצה המקומית בוקעאתא. עורך דין במקצועו. נולד וגדל ביישוב בוקעאתא שברמת הגולן. אביו פואד אבו עואד היה ראש מועצה הממונה של בוקעתא במשך 8 שנים. למד בבית הספר יסודי בוקעאתא ובבית ספר תיכון מסעדה ברמת הגולן. לאחר התיכון למד משפטים במכללה האקדמית נתניה והוא בעל תואר ראשון משנת 2005. לאחר מכן היה בעלים של משרד לעריכת דין עצמאי בשנים 2006–2011. בשנים 2011–2015 שימש עוזר משפטי לשופט בבתי המשפט השלום בנצרת ובקריית שמונה. בשנים 2015–2017 שימש עורך דין עצמאי ושכיר. בשנים 2017–2018 שימש תובע תכנון ובנייה ורישוי עסקים במועצה אזורית גולן. בשנים 2018–2022 שימש מנהל לשכה וממונה על חופש המידע ברשות, אחראי על הדוברות וההסברה ומנהל מכלול מידע לציבור בחירום במועצה המקומית בוקעאתא. בשנים 2022–2023 שימש עוזר משפטי לשופט בית משפט השלום בירושלים. בבחירות לרשויות המקומיות ב-2024 רץ לראשות המועצה ברשימת "בוקעאתא אחת" מול שלושה מועמדים נאפע עמאשה, אחמד שמס ועבאס אבו עואד. בסיבוב הראשון זכה ב-32.5% מהקולות ורשימתו זכתה בשלושה מושבים למליאת המועצה מתוך תשעה. בסיבוב השני ניצח לאחר שזכה עם 58.4% מהקולות בעוד ראש המועצה הקודם עבאס אבו עואד זכה ב-41.6% והפך לראש המועצה הראשון ביישוב הנבחר בבחירות ישירות. נשוי לח'אלדה ואב לשניים. מתגורר ביישוב בוקעאתא. ויליאם אבו עואד, ברשת החברתית פייסבוק ויליאם אבו עואד, ברשת החברתית אינסטגרם עו"ד זכי כמאל והקשר עם ויליאם אבו עוואד, באתר פורטל הכרמל نتعرّف على رؤساء البلدات الدّرزيّة المنتخَبين, مجلة العمامة הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12441, התשפ"ד, 28 במרץ 2024, עמ' 6596
יוניס גייסון

יוניס אליזבת סרגייסון (באנגלית: Eunice Elizabeth Sargaison;‏ 17 במרץ 1928 – 8 ביוני 2018) שהייתה ידועה כיוניס גייסון, הייתה שחקנית אנגלייה הידועה בעיקר כמי ששיחקה את סילביה טרנץ', המאהבת של ג'יימס בונד בשני הסרטים הראשונים בסדרה ("ד"ר נו" ו"מרוסיה באהבה"), ולכן נחשבת לנערת הבונד הראשונה. גייסון ואחותה התאומה פטרישיה נולדו ב-1928 לג'ון ולמריה סרגייסון. המשפחה התגוררה בלונדון, עברה לסארי ומאוחר יותר לגלאזגו לפני שהתיישבה באדינבורו, שם למדה לשיר אופרה. היא גילמה את הברונית אלזה שרדר בהפקה הבימתית בלונדון של "צלילי המוסיקה" ב-1962, במהלכה הצטלמה גם לשני הסרטים הראשונים בסדרת סרטי ג'יימס בונד, "ד"ר נו" ו"מרוסיה באהבה". בתחילת שנות ה-90 של המאה ה-20 הופיעה גייסון במחזמר של סטיבן סונדהיים, "אל תוך היער", בתפקיד הסבתא. גייסון לוהקה תחילה ל"ד"ר נו" לתפקיד מיס מאניפני, מזכירתו של M, בעוד שהשחקנית שגילמה את מיס מאניפני, לואיס מקסוול, לוהקה לתפקיד סילביה טרנץ'. עם זאת, מקסוול חשבה שדמותה של טרנץ' אינה צנועה מדי, והיא התחלפה בתפקיד עם גייסון. גייסון נחשבת אפוא לנערת הבונד הראשונה. גייסון מתה ביוני 2018, בגיל 90. אתר האינטרנט הרשמי של יוניס גייסון מדיה וקבצים בנושא יוניס גייסון בוויקישיתוף יוניס גייסון, ברשת החברתית אקס (טוויטר) יוניס גייסון, במסד הנתונים הקולנועיים IMDb (באנגלית) יוניס גייסון, באתר AllMovie (באנגלית) יוניס גייסון, באתר Rotten Tomatoes (באנגלית) יוניס גייסון, במסד הנתונים הקולנועיים KinoPoisk (ברוסית) יוניס גייסון, באתר MusicBrainz (באנגלית) יוניס גייסון, באתר Discogs (באנגלית) יוניס גייסון, באתר "Find a Grave" (באנגלית) Toby Hadoke, Eunice Gayson obituary, The Guardian, ‏10 ביוני 2018 Erin Nyren, Variety, Variety, ‏9 ביוני 2018
סכין קרב

סכין קרב היא סכין המיועדת לשימוש צבאי ובעיקר ללחימה בקרב פנים אל פנים. היסטורית, סכיני הקרב פותחו במקור ככלי נשק חיוניים ויעילים לחיילים המעורבים במלחמות בהם היכולת להשתמש במהירות וביעילות בסכין עשויה להיות ההבדל בין חיים למוות. בעת המודרנית סכיני הלחימה תוכננו ועוצבו כך שהן ישמשו גם למגוון שימושים נוספים בשגרה (כמו כמו למשל קיצוץ ענפים, פתיחת ארגזי תחמושת וכו'). בפעולות צבאיות רבות בעת המודרנית סכיני הקרב נישאים על ידי החיילים כחלק מהציוד הסטנדרטי של כל חייל, יחד עם כלי ירי ויתר הציוד החיוני. אורך הלהב של סכיני הקרב הוא לרוב בין 13 סנטימטרים ל-30 סנטימטרים. הלהב עשוי לרוב מפלדת פחמן או מפלדת אל-חלד. הידית של סכין הקרב מעוצבת בצורה ארגונומית, אשר מאפשר אחיזה איתנה בסכין בקרבות ומניעת מצב בו היד תתחלק חלילה על הלהב. סכין סימן 2 של הצי האמריקני הייתה סכין הקרב הסטנדרטית של חיל הנחתים האמריקאי במהלך מלחמת העולם השנייה ואחריה סכין קרב פיירבירן-סייקס (אנ') סכין קרב מודרנית של צבא היבשה הגרמני מסוג KM2000 כידון רובה מדיה וקבצים בנושא סכין קרב בוויקישיתוף Peterson, Harold L., Daggers and Fighting Knives of the Western World, Courier Dover Publications, ISBN 0-486-41743-3, ISBN 978-0-486-41743-1 (2001), p. 80: "Right at the outset trench knives were introduced by both sides during World War I, so that the common soldier was once again equipped with a knife designed primarily for combat." Burton, Walter E., Knives For Fighting Men, Popular Science, July 1944, Vol. 145 No. 1, p. 150: A combat knife is specifically designed for military use, and is thus a more restrictive category than that of a fighting knife or tactical knife, either of which may include knives designed for civilian use. Thus, a bowie knife designed for civilian sale and use may be termed a fighting knife, but not a combat knife, while the U.S. Army's M3 trench knife, designed specifically for the military for close-quarters fighting, is both a combat knife and a fighting knife. Catalog of Standard Ordnance Items, Washington, D.C: U.S. Army Ordnance Publications (1943)
מיס מאניפני

מיס מאניפני (באנגלית: Miss Moneypenny) היא דמות בדיונית בסדרת ספרי וסרטי ג'יימס בונד. היא משמשת כמזכירתו של M, ראש ה-MI6 ומעסיקו של בונד. למרות שברוב הסרטים חלקה הוא מזערי, הוא תמיד מודגש על ידי המתח הרומנטי בינה לבין בונד (דבר שכמעט ולא קיים ברומנים של איאן פלמינג, אם כי הוא בולט יותר ברומנים ההמשכיים). למרות זאת היא לא תמיד נחשבת לנערת בונד, מאחר שמערכת היחסים בינה לבין בונד הייתה מקצועית בלבד. למרות שפלמינג לא נתן לה שם פרטי, הדמות קיבלה את השם ג'יין בסדרת ספרי הספין אוף; בסרטים היא קיבלה את השם הפרטי איב ב"סקייפול" (2012), המתרחש בהמשכיות החדשה שהחלה בסרט "קזינו רויאל" משנת 2006, שם שימשה הדמות כקצינת שטח לפני שהפכה למזכירתו של M. לפי הסרט "אתה חי רק פעמיים" (1967), היא משמשת כקצינה בדרגת לוטננט בשירות הימי המלכותי לנשים. Eve Moneypenny (Naomie Harris), Fandom, Inc.
מיחאין לופז

מיחאין לופז נונייז (נולד ב-20 באוגוסט 1982) הוא מתאבק יווני-רומי בדימוס קובני. נחשב לאחד המתאבקים הגדולים בכל הזמנים. לופז הוא זוכה חמש פעמים במדליית זהב אולימפית, חמש פעמים אלוף עולם וחמש פעמים אלוף במשחקים פאן אמריקאים. הוא אחיו הצעיר של מישל לופז נונייז, מתאגרף חובב קובני. ב-3 ביולי 2024, הוא והג'ודוקא הקובני אידיאליס אורטיז היו נושאי הדגל של המשחקים האולימפיים בפריז 2024. לאחר שניצח את יסמאני אקוסטה מצ'ילה בגמר ההיאבקות היוונית-רומית במשקל של עד 130 ק״ג באולימפיאדת פריז 2024, הפך לופז לאתלט הראשון והיחיד בהיסטוריה האולימפית המודרנית שזוכה בחמש מדליות זהב רצופות באותה תחרות. לופז ייצג את קובה באולימפיאדות 2004, 2008 ו-2012 באתונה, בייג'ינג ולונדון בהתאמה, והיה נושא הדגל של ארצו במהלך טקסי הפתיחה ב-2008 וב-2012. בשתי האולימפיאדות זכה במדליית הזהב בקטגוריית 120 ק"ג יווני-רומי לגברים. במשחקי ריו 2016, לופז זכה בזהב בקטגוריית 130 ק"ג. הוא שוב זכה בזהב במשחקי טוקיו 2020 מבלי לאבד נקודה אחת בטורניר, והפך למתאבק הגבר הראשון שזוכה בארבע מדליות זהב אולימפיות, כמו גם לאתלט החמישי בלבד שזוכה בארבע מדליות זהב באותו אירוע אישי. במהלך טקס הפתיחה של אותה אולימפיאדה, הוא גם הפך לנציג הקובני הראשון שהפך ארבע פעמים לנושא הדגל של המדינה, ובכך שבר את השוויון בינו לבין תאופילו סטיבנסון. במשחקים האולימפיים בפריז 2024, לופז זכה במדליית הזהב החמישית שלו, והפך לאתלט האולימפי הראשון בכל ענף ספורט שזוכה בחמש מדליות זהב באותה תחרות אישית. לאחר מכן הוא השאיר את נעלי ההיאבקות שלו במרכז המזרן לאחר ניצחונו, מה שסימן את פרישתו מהספורט. מדיה וקבצים בנושא מיחאין לופז בוויקישיתוף https://www.ynet.co.il/sport/paris2024/article/bkzacbw9c#autoplay מיחאין לופז, ברשת החברתית אינסטגרם
אברהם קיביווט

אברהם קיביווט (באנגלית: Abraham Kibiwot; נולד ב-4 ביוני 1996) הוא אתלט קנייתי, זוכה מדליית ארד אולימפית (פריז 2024), מדליית ארד באליפות עולם (בודפשט 2023), מדליית ארד באליפות אפריקה (דרבן 2016) ואלוף חבר העמים הבריטי (ברמינגהאם 2022) בריצת 3000 מטר מכשולים. באליפות אפריקה עד גיל 20 שנערכה באדיס אבבה שבאתיופיה במרץ זכה במדליית זהב בריצת 3000 מטר מכשולים בתוצאה של 8:47.43 דקות. באליפות אפריקה שנערכה בדרבן שבדרום אפריקה ביוני זכה במדליית ארד בריצת 3000 מטר מכשולים בתוצאה של 8:24.19 דקות. במשחקי חבר העמים הבריטי שנערכו בגולד קוסט שבאוסטרליה זכה במדליית כסף בריצת 3000 מטר מכשולים בתוצאה של 8:10.62 דקות. באליפות העולם שנערכה בדוחה שבקטר באוקטובר סיים במקום שביעי בריצת 3000 מטר מכשולים בתוצאה של 8:08.52 דקות. באולימפיאדת טוקיו שנערכה ביולי-אוגוסט סיים במקום עשירי בריצת 3000 מטר מכשולים בתוצאה של 8:19.41 דקות. באליפות העולם שנערכה ביולי ביוג'ין שבאורגון, ארצות הברית, ביולי, סיים במקום חמישי בריצת 3000 מטר מכשולים בתוצאה של 8:28.95 דקות. במשחקי חבר העמים הבריטי שנערכו בברמינגהאם שבממלכה המאוחדת באוגוסט זכה במדליית זהב בריצת 3000 מטר מכשולים בתוצאה של 8:11.15 דקות. באליפות העולם שנערכה בבודפשט שבהונגריה באוגוסט זכה במדליית ארד בריצת 3000 מטר מכשולים בתוצאה של 8:11.98 דקות, אחרי סופיאן אל-בקאלי ממרוקו (8:03.53 דקות) ולאמצ'ה גירמה מאתיופיה (8:05.44 דקות). באולימפיאדת פריז שנערכה באוגוסט זכה במדליית ארד בריצת 3000 מטר מכשולים בתוצאה של 8:06.47 דקות, אחרי סופיאן אל-בקאלי (8:06.05 דקות) וקנת' רוקס מארצות הברית (8:06.41 דקות). ריצת 3000 מטר מכשולים: 8:05.51 דקות (2023) מדיה וקבצים בנושא אברהם קיביווט בוויקישיתוף אברהם קיביווט, באתר olympedia.org אברהם קיביווט, באתר התאחדות האתלטיקה הבין-לאומית אברהם קיביווט, באתר ליגת היהלום אברהם קיביווט, באתר Track and Field (גברים)
צ'אלה (זמרת)

צ'אלה יוקסל (בטורקית: Çağla Yüksel) היא זמרת טורקייה, שזכתה להצלחה בין-לאומית עם שירה "Saz mı Caz mı?". בשנת 2014 הוציאה את מיני-אלבום הבכורה שלה, Nasıl Yani / Bilmiyormusun – הוא כלל ארבע רצועות בסך הכול. בהמשך לכך, יצא הדואט "Elveda", ואחריו הלהיט הבין-לאומי הראשון שלה, "Saz mı Caz mı?". במקור, מדובר במעין חידוש עדכני יותר לשירה של הזמרת הטורקייה גולשן באותו השם מתוך אלבום האולפן הראשון שלה, Be Adam. הוא זכה להצלחה כאשר צבר למעלה מ-275 מיליון צפיות בסך הכול, והפך לאחד מחמישה-עשר הקליפים הטורקיים הנצפים ביותר בכל הזמנים. הרמיקס הרשמי של השיר יצא לאור באוגוסט 2018. אחריו, יצא להיט נוסף ביחד עם הדי ג'יי הטורקי אמרה קאראדומן – "Ara Beni". באוגוסט 2019 יצא השיר "Bi Yere de Yaz" שלא הצליח לשחזר את הצלחת קודמיו. שנתיים לאחר מכן, יצאו "En İyimi", ו-"Hadi Yarim". בתחילת שנת 2022 הוציאה את הדואט "Bilirim Yalan" עם אלאדין ארגון. את המשך הקריירה המוזיקלית שלה החליטה צ'אלה לקיים באמצעות הוצאת השיר "Öpünce" והרמיקס הנלווה שלו. בספטמבר 2023 הוציאה את השיר "Sulu Göz", ללא וידאו קליפ נלווה. הסינגל הראשון שהוציאה בשנת 2024 הוא "Seni Sevmeyen Ölsün", ללא קליפ גם כן. 2014: Nasıl Yani / Bilmiyormusun צ'אלה, ברשת החברתית אינסטגרם צ'אלה, ברשת החברתית טיקטוק צ'אלה, באתר אפל מיוזיק (באנגלית) צ'אלה, באתר ספוטיפיי netd müzik (2018-06-11), Çağla - Saz mı Caz mı?, נבדק ב-2024-08-09 Nasıl Yani / Bilmiyormusun - EP by Çağla on Apple Music (באנגלית בריטית), 2014-04-17, נבדק ב-2024-08-09 Elveda - Single by Bertuğ & Çağla on Apple Music (באנגלית בריטית), 2018-05-16, נבדק ב-2024-08-09 Saz mı Caz mı? - Single by Çağla on Apple Music (באנגלית בריטית), 2018-06-11, נבדק ב-2024-08-09 Büşra Sarıaltın (2016-03-22), Gülşen - Saz mı Caz mı, נבדק ב-2024-08-09 netd müzik, YouTube Saz mı Caz mı (Remix) - Single by Çağla on Apple Music (באנגלית בריטית), 2018-08-02, נבדק ב-2024-08-09 netd müzik (2019-03-08), Çağla - Ara Beni, נבדק ב-2024-08-09 Bi Yere de Yaz - Single by Çağla on Apple Music (באנגלית בריטית), 2019-08-07, נבדק ב-2024-08-09 En İyimi - Single by Çağla & Osman Çetin on Apple Music (באנגלית בריטית), 2021-04-02, נבדק ב-2024-08-09 Hadi Yarim - Single by Çağla on Apple Music (באנגלית בריטית), 2021-06-25, נבדק ב-2024-08-09 Bilirim Yalan - Single by Alaaddin Ergün & Çağla on Apple Music (באנגלית בריטית), 2022-02-19, נבדק ב-2024-08-09 Öpünce - Single by Çağla on Apple Music (באנגלית בריטית), 2023-07-07, נבדק ב-2024-08-09 Öpünce (İlkan Günüç Remix) - Single by Çağla on Apple Music (באנגלית בריטית), 2023-08-02, נבדק ב-2024-08-09 Doğan Music Company (2023-08-31), Çağla - Sulu Göz, נבדק ב-2024-08-09 Seni Sevmeyen Ölsün - Single by Çağla on Apple Music (באנגלית בריטית), 2024-01-19, נבדק ב-2024-08-09
מאדי וישי

מדיסון-לי "מאדי" וישי (באנגלית: Maddison-Lee Wesche; נולדה ב-13 ביוני 1999) היא אתלטית ניו זילנדית, סגנית אלופה אולימפית (פריז 2024) ופעמיים אלופת אוקיאניה (סובה 2017 וטאונסוויל 2019) בהדיפת כדור ברזל. וישי היא האמצעית מבין שלוש אחיות. בצעירותה שיחקה כדורשת, בהמשך עברה לריצות קצרות, ולבסוף החלה להתאמן בהדיפת כדור ברזל. באליפות אוקיאניה שנערכה בסובה שבפיג'י ביוני זכתה במדליית זהב בהדיפת כדור ברזל בתוצאה של 15.27 מטר. באליפות אוקיאניה עד גיל 20 שנערכה בסובה ביולי זכתה במדליית זהב בהדיפת כדור ברזל בתוצאה של 14.90 מטר. באליפות העולם עד גיל 20 שנערכה בטמפרה שבפינלנד ביולי זכתה במדליית זהב בהדיפת כדור ברזל בשיא אישי חדש של 17.09 מטר. באליפות אוקיאניה שנערכה בטאונסוויל שבאוסטרליה ביוני זכתה במדליית זהב בהדיפת כדור ברזל בשיא אליפות חדש של 18.04 מטר. באליפות העולם שנערכה בדוחה שבקטר באוקטובר סיימה במקום 25 בהדיפת כדור ברזל בתוצאה של 17.22 מטר. באולימפיאדת טוקיו שנערכה ביולי-אוגוסט סיימה במקום שישי בהדיפת כדור ברזל בשיא אישי חדש של 18.98 מטר, לאחר שכבר בשלב המוקדמות קבעה שיא אישי חדש של 18.65 מטר. באליפות העולם שנערכה ביוג'ין שבאורגון, ארצות הברית, ביולי, סיימה במקום שביעי בהדיפת כדור ברזל בשיא אישי חדש של 19.50 מטר. במשחקי חבר העמים הבריטי שנערכו בברמינגהאם שבממלכה המאוחדת באוגוסט זכתה במדליית ארד בהדיפת כדור ברזל בתוצאה של 18.84 מטר, אחרי שרה מיטון מקנדה (19.03 מטר) ודניאל תומאס-דוד מג'מייקה (18.98 מטר). באליפות העולם שנערכה בבודפשט שבהונגריה באוגוסט סיימה במקום שביעי בהדיפת כדור ברזל בשיא אישי חדש של 19.51 מטר. באליפות העולם באולם שנערכה בגלאזגו שבממלכה המאוחדת במרץ סיימה במקום רביעי בהדיפת כדור ברזל בשיא אישי חדש של 19.62 מטר. באולימפיאדת פריז שנערכה באוגוסט זכתה במדליית כסף בהדיפת כדור ברזל בשיא אישי חדש של 19.86, אחרי ימיסי אוגונלייה מגרמניה (20.00 מטר) ולפני סונג ג'יה-יואן מהרפובליקה העממית של סין (19.32 מטר). הדיפת כדור ברזל: 19.86 מטר (2024) מאדי וישי, באתר olympedia.org מאדי וישי, באתר התאחדות האתלטיקה הבין-לאומית Wesche working towards World Under 20 Champs in Finland, NZ Herald, ‏2018-05-17 (ב־New Zealand English)
פיטר ברטון

פיטר ריי ברטון (באנגלית: Peter Ray Burton;‏ 4 באפריל 1921 – 21 בנובמבר 1989) היה שחקן קולנוע וטלוויזיה אנגלי. הוא ידוע בעיקר כמי שגילם את מייג'ור בוטרויד בסרט הראשון בסדרת סרטי ג'יימס בונד, "ד"ר נו". ברטון הופיע שוב בשני סרטים נוספים של ג'יימס בונד מבלי שקיבל על כך קרדיט: תחילה כקצין חיל האוויר המלכותי ב"כדור הרעם" ומאוחר יותר כסוכן חשאי ב"קזינו רויאל". מלבד תפקידיו בסרטי ג'יימס בונד הוא כיכב במספר סרטים נוספים ובסדרות טלוויזיה. פיטר ברטון, במסד הנתונים הקולנועיים IMDb (באנגלית) פיטר ברטון, באתר AllMovie (באנגלית) פיטר ברטון, במסד הנתונים הקולנועיים KinoPoisk (ברוסית) פיטר ברטון, באתר Discogs (באנגלית) Dr. No (1962) – Cast, Screenonline
אומה (אסלאם)

אומה (בערבית: اَلْأُمَّة תעתיק: "אל-אֻמְמַה") הוא מונח בערבית המתייחס לקהילה המוסלמית בכל רחבי העולם אשר דת האסלאם מקשרת את כולה. קונספט האומה הוא קונספט מרכזי בתאולוגיה האסלאמית והוא מייצג בין היתר את התפיסה לפיה הקהילה המוסלמית היא מאוחדת, והיא אפילו מתעלה מעל להבדלים בין הקבוצות האתניות השונות, ובני הלאומים השונים, וכמו גם את התפיסה לפיה כל מוסלמי חייב להבטיח את שלומם של כל חברי האומה אשר הם גם מוסלמים. בתקופת חייו של מוחמד, לפני שפותח קונספט האומה, ההשתייכות השבטית וקשרי הדם היו הגורמים הכי חשובים באידאולוגיה הפוליטית של האוכלוסייה הערבית. קונספט האומה נוצר על בסיס הרעיון שהנביא נשלח על מנת לשלוט באומה. בניגוד לשליחים הקודמים, שנשלחו לעמים שונים בעבר, מוחמד חתר ליצור אומה שתהיה אוניברסלית ולא רק עבור האוכלוסייה הערבית. לפי האמונה המוסלמית מוחמד הקים את הקהילה המוסלמית הראשונה במדינה, וזו הייתה בפועל האומה המוסלמית בתחילת דרכה. קהילה זו הייתה לא רק קהילה דתית אלא גם ישות פוליטית וחברתית. מוחמד קבע בהמשך את הזכויות והחובות של השבטים והקבוצות השונות בתוך הקהילה המוסלמית, תוך שימת דגש על האחדות והאחריות הקולקטיבית של האומה. לאורך ההיסטוריה הקונספט של האומה המוסלמית היה לקונספט רב עוצמה בעיצוב הנוף הפוליטי והחברתי של העולם המוסלמי. הקונספט תרם רבות לפיתוח הסולידריות החברתית בקרב הקהילות המוסלמיות השונות, ובמיוחד בעתות משבר או כאשר נאלצו להתמודד עם איום חיצוני. קונספט האומה השפיע רבות גם על התנועה הפוליטית של הפאן-אסלאמיזם(אנ') אשר חותרת לאחד את כל המוסלמים ברחבי העולם תחת ישות פוליטית או ח'ליפות אחת. גם בעת המודרנית קונספט האומה ממשיך למלא תפקיד חיוני בזהותם ובאחדותם של המוסלמים ברחבי העולם, ובמיוחד בדיונים המתקיימים בקהילות המוסלמיות ברחבי העולם אשר מתמקדים בצורך לסולידריות חברתית בקרב האוכלוסייה המוסלמית ובאחריות הקולקטיבית של המוסלמים לתמוך זה בזה - במיוחד בתגובה לאירועים אשר בעלי השפעה ניכרת על אוכלוסיות מוסלמיות, כגון מלחמות, משברים הומניטריים, וכמו גם ההתמודדויות של הקהילות השונות בשימור הזהות והערכים האיסלאמיים בעולם אשר הולך ומשתנה באופן מואץ. לאחר מותו של מוחמד בשנת 632 הוקמו ח'ליפויות אשר היו מדינות אסלאמיות בהנהגתו של היורש הפוליטי של הנביא מוחמד. האידאולוגיה הפוליטית הזו התפתחה עם השנים להיווצרות של אימפריות רב-אתניות בעלות לאומים רבים. ח'ליפות חלוקת העולם על פי האסלאם כאפר (אסלאם) העולם המוסלמי הארגון לשיתוף פעולה אסלאמי מדיה וקבצים בנושא אומה בוויקישיתוף Watt, W. Montgomery (1972). Muhammad at Medina. Oxford: Clarendon Press. Houtsma, M. Th (1987). E.J. Brill's First Encyclopaedia of Islam, 1913–1936. Brill. pp. 125–126. ISBN 9004082654. Kadi, Wadad; Shahin, Aram A. (2013). "Caliph, caliphate". The Princeton Encyclopedia of Islamic Political Thought: 81–86. Al-Rasheed, Madawi; Kersten, Carool; Shterin, Marat (11 בדצמבר 2012). Demystifying the Caliphate: Historical Memory and Contemporary Contexts. Oxford University Press. p. 3. ISBN 978-0-19-932795-9. {{cite book}}: (עזרה)
ארזי הבירה

ארזי הבירה היא שכונה חרדית בצפון ירושלים, הממוקמת בסמוך לשכונות מעלות דפנה, שמואל הנביא, סנהדריה ותל ארזה. השכונה הוקמה בתחילת שנות ה-90 של המאה ה-20 כחלק מהרחבת הבנייה לציבור החרדי בעיר. שכונת ארזי הבירה הוקמה כחלק מתנופת הפיתוח של שכונות חדשות בירושלים, במטרה לספק דיור לציבור החרדי. השכונה משכה אליה משפחות צעירות בשל המחירים הנוחים של הדירות והקרבה למוסדות דת וחינוך. עם השנים, הפכה השכונה למוקד מרכזי עבור קהילות חרדיות שונות. האוכלוסייה בשכונה מורכבת מקהילות חרדיות מגוונות, כולל קהילות חסידיות, ליטאיות ויוצאי עדות המזרח. ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
מארק רייזן

מארק רייזן (ברוסית: Марк Осипович Рейзен‏; 3 ביולי 1895 - 25 בנובמבר 1992, מוסקבה) היה זמר אופרה סובייטי ממוצא יהודי. מארק רייזן נולד בשנת 1895 בכפר שכיום שולב בשטח עיר הורליבקה (אז בתחומי האימפריה הרוסית כיום באוקראינה) למשפחה יהודית. אביו עסק במסחר בפחם. כהכנה ללימודי גימנסיה רייזן למד בבית ספר יסודי בבחמוט. הוא לא התקבל לגימנסיה עקב מגבלה אחוזית למספר תלמידים יהודים. בשנת 1908 המשפחה עברה ללוגנסק בה הוא המשיך לימודי בית ספר. בתקופת מלחמת העולם הראשונה רייזן שירת בשורות צבא האימפריה הרוסית וקיבל מספר עיטורים. לאחר הפציעה השנייה הוא שוחרר. ביוני 1917 רייזן החל לימודי הנדסה במכון לטכנולוגיה בחרקיב ובמקביל למד שירה באוניברסיטה הלאומית לאמנויות של חרקוב. לאחר פטירת אביו רייזן החל לפרנס את המשפחה ונתן שיעורים פרטיים. בשנת 1920 הוא החל להופיע על במת התיאטרון בתפקידים משניים. בשנים 1921–1925 רייזן היה זמר בתיאטרון לאופרה בחרקיב. בהמשך עד לשנת 1930 הוא שר בתיאטרון מריאינסקי בלנינגרד. החל משנת 1930 ועד לשנת 1954 הוא היה בסגל תיאטרון בולשוי. בשנת 1954 רייזן החל ללמד באקדמיה לאמנויות על שם גנסין. בשנת 1965 הוא החל ללמד בקונסרבטוריון של מוסקבה ובשנת 1967 התמנה לפרופסור. רייזן המשיך לשיר, בשנת 1980 הוא שר בתפקיד של בוריס באופרה "בוריס גודונוב" ובשנת 1985 בגיל 90 שר את גרמין ב"יבגני אונגין" (הופעות אלו בוצעו בתיאטרון בולשוי). רייזן היה בעל קול בס רחב. בהופעות המפורסמות שלו היו באופרות "הספר מסביליה", "פאוסט", "מוצרט וסליירי", "סדקו", "החיים למען הצאר" ועוד. בנוסף לאופרות רייזן היה שר מוזיקה קאמרית ורומנסות על מוזיקה של מלחינים שונים. על פעילותו על הבמה רייזן קיבל פרס ברית המועצות (1941, 1949, 1951), עיטור לנין (1937, 1951, 1976) ועיטורים נוספים. בשנת 1937 הוענק לו תואר אמן העם של ברית המועצות. רייזן נפטר בשנת 1992 במוסקבה ונטמן בבית העלמין ודנסקויה לצד אשתו רשל וביתם. מדיה וקבצים בנושא מארק רייזן בוויקישיתוף שירים בביצוע של רייזן (ברוסית) ביוגרפיה והקלטות מארק רייזן, במסד הנתונים הקולנועיים IMDb (באנגלית) מארק רייזן, באתר MusicBrainz (באנגלית) מארק רייזן, באתר Discogs (באנגלית) מארק רייזן, באתר "Find a Grave" (באנגלית)
אלכסנדר גולדנווייזר

אלכסנדר גולדנווייזר (ברוסית: Александр Борисович Гольденвейзер‏; 10 במרץ 1875 - 26 בנובמבר 1961) היה פסנתרן, מבקר מוזיקה ומלחין סובייטי ממוצא יהודי. אלכסנדר גולדנווייזר נולד בשנת 1875 בקישינב (אז בתחומי האימפריה הרוסית כיום במולדובה) למשפחה יהודית. אביו היה משפטן. אמו של גולדנווייזר אהבה לשיר ולנגן בפסנתר. בגיל 5 בהדרכת אחותו הגדולה הוא התחיל לנגן. בגיל 8 הוא עבר עם המשפחה למוסקבה והחל ללמוד נגינה באופן מסודר. בשנת 1889 גולדנווייזר החל ללמוד בקונסרבטוריון של מוסקבה וסיים את הלימודים בשנת 1899 עם תעודה בנגינת פסנתר והלחנה. בשנת 1895 גולדנווייזר החל ללמד במוסדות שונות בעיר. בשנת 1896 הוא התיידד עם לב טולסטוי. הוא נוכח בפטירתו וחתם על הצוואה. במקביל ללימודים גולדנווייזר היה מופיע כפסנתרן. בשנת 1907 הוא החליף את דוד שור ב"טריו של מוסקבה". הוא המשיך להופיע במסגרות שונות עד לשנת 1956. בהופעות הוא שיתף פעולה עם דוד אויסטרך ולאוניד קוגן. משנת 1906 גולדנווייזר לימד בקונסרבטוריון של מוסקבה. הוא כיהן כפרופסור, ראש קתדרה, סגן מנהל ומנהל. בין תלמידיו הרבים היה דמיטרי קבלבסקי. בנוסף לנגינה ועבודה בקונסרבטוריון גולדנווייזר כתב כמה יצירות מוזיקליות, היה מבקר מוזיקה, כתב ספרים, כולל את זיכרונותיו. על פעילותו גולדנווייזר קיבל פרס ברית המועצות (1947), עיטור לנין (1945) ועיטורים נוספים. בשנת 1946 הוענק לו תואר אמן העם של ברית המועצות. מעמדו איפשר לו לעמוד בלחץ השלטונות נגד גינויים של מלחינים אחרים (דוגמת אלכסנדר סקריאבין). הוא פעל לביטול החלטה להרוס את בניין הקונסרבטוריון ופעל להגנת מלחינים צעירים מפני גינויים. גולדנוייזר נפטר בשנת 1961 בניקולינה גורה ליד מוסקבה ונטמן בבית העלמין וגנקובסקויה לצד אשתו רשל. בביתו הוקם מוזיאון לזכרו. ביוגרפיה (ברוסית) אתר המוזיאון ביוגרפיה ויצירות של גולדנוייזר (באנגלית) תיאור פעילותו אלכסנדר גולדנווייזר, באתר MusicBrainz (באנגלית) אלכסנדר גולדנווייזר, באתר Discogs (באנגלית) כתבי אלכסנדר גולדנווייזר בפרויקט גוטנברג (באנגלית) אלכסנדר גולדנווייזר, באתר "Find a Grave" (באנגלית)
קוטור (פירושונים)

האם התכוונתם ל... קוטור – עיר במונטנגרו הוט קוטור – אופנת עילית מותאמת אישית אישים: רנדי קוטור – שחקן קולנוע אמריקאי תומא קוטור – צייר ומורה צרפתי לציור היסטורי קוטר (פירושונים)
ארי פזובסקי

ארי פזובסקי (ברוסית: Арий Моисеевич Пазовский‏; 2 בפברואר 1887 - 6 בינואר 1953) היה מנגן כינור ומנצח סובייטי ממוצא יהודי. ארי פזובסקי נולד בשנת 1887 בפרם למשפחה יהודית. אביו היה ממשפחת קנטוניסטים ועסק במסחר. בשנת 1897 פזובסקי החל ללמוד הקונסרבטוריון של סנקט פטרבורג. הוא סיים קורס נגינה בכינור אצל לאופולד אואר. לאחר סיום הלימודים בשנת 1904 הוא התחיל להופיע ככנר. בשנת 1905 פזובסקי החל קריירה כמנצח תזמורת. הוא היה מנצח בתיאטראות ביקטרינבורג, פרם, קאזאן, סראטוב, וילנה וערים נוספות. בשנת 1918 פזובסקי היה מנצח בתיאטרון מרינסקי. בשנים 1923/1924 ו-1925/1928 הוא היה מנצח בתיאטרון בולשוי. החל משנת 1929 פזובסקי היה מנהל תיאטראות לאופרה במספר ערים ברחבי ברית המועצות. בשנת 1936 פזובסקי חזר ללנינגרד והיה מנצח ראשי ומנהל אמנותי של תיאטרון מרינסקי. בתקופה זו הועלו אופרות רבות של מלחינים רוסים מהמאה ה-19. בשנת 1943 פזובסקי הועבר לתיאטרון בולשוי ומונה למנצח ראשי ומנהל אמנותי. בעקבות מחלה הוא עזב את התפקיד כעבור 5 שנים. על פעילותו פזובסקי קיבל פרס ברית המועצות (1941, 1942, 1943) ומספר עיטורים. בשנת 1940 הוענק לו תואר אמן העם של ברית המועצות. הוא כתב מספר ספרים על פעילות המנצח, הם התפרסמו רק אחרי פטירתו. פזובסקי נפטר בשנת 1953 במוסקבה ונטמן בבית העלמין ודנסקויה. ביוגרפיה (ברוסית) ביוגרפיה מפורטת (ברוסית) ארי פזובסקי, באתר Discogs (באנגלית)
סונג ג'יה-יואן

הרפובליקה העממית של סין זהו שם סיני; שם המשפחה הוא סונג. סונג ג'יה-יואן (בסינית: 宋佳媛; נולדה ב-15 בספטמבר 1997) היא אתלטית סינית, זוכת מדליית ארד אולימפית (פריז 2024) ואלופת אסיה (בנגקוק 2023) בהדיפת כדור ברזל. באליפות העולם עד גיל 20 שנערכה בבידגושץ' שבפולין ביולי זכתה במדליית כסף בהדיפת כדור ברזל בשיא אישי חדש של 16.36 מטר. באליפות אסיה שנערכה בדוחה שבקטר באפריל זכתה במדליית ארד בהדיפת כדור ברזל בתוצאה של 17.70 מטר. באליפות העולם שנערכה בדוחה באוקטובר סיימה במקום 23 בהדיפת כדור ברזל בתוצאה של 17.24 מטר. באולימפיאדת טוקיו שנערכה ביולי-אוגוסט סיימה במקום חמישי בהדיפת כדור ברזל בתוצאה של 19.14 מטר. באליפות העולם שנערכה ביוג'ין שבאורגון, ארצות הברית, ביולי, סיימה במקום שישי בהדיפת כדור ברזל בתוצאה של 19.57 מטר. באליפות אסיה שנערכה בבנגקוק שבתאילנד ביולי זכתה במדליית זהב בהדיפת כדור ברזל בתוצאה של 18.88 מטר. באוניברסיאדת צ'נגדו שנערכה באוגוסט זכתה במדליית זהב בהדיפת כדור ברזל בתוצאה של 18.56 מטר. באליפות העולם שנערכה בבודפשט שבהונגריה באוגוסט סיימה במקום 11 בהדיפת כדור ברזל בתוצאה של 18.90 מטר. במשחקי אסיה שנערכו בהאנגג'ואו שברפובליקה העממית של סין זכתה במדליית כסף בהדיפת כדור ברזל בתוצאה של 18.92 מטר. באולימפיאדת פריז שנערכה באוגוסט זכתה במדליית ארד בהדיפת כדור ברזל בתוצאה של 19.32 מטר, אחרי ימיסי אוגונלייה מגרמניה (20.00 מטר) ומדי ושה מניו זילנד (19.86 מטר). הדיפת כדור ברזל: 20.38 מטר (2023) סונג ג'יה-יואן, באתר olympedia.org סונג ג'יה-יואן, באתר התאחדות האתלטיקה הבין-לאומית